Continuen les inversions en els centres educatius per a adaptar-los als plans de contingència establits
07 de gener 2021

![Imagen 1](/media/eqwpql4y/99_cronistchabret-1.jpg)![Imagen 2](/media/ilwp5gda/99_cronistachvret2.jpg)

Continuen realitzant-se inversions en els centres educatius per poder adaptar-los a la demanda en els plans de contingència establits. Estes inversions són dutes a terme per part de l'Ajuntament de Sagunt a través de la gestió del departament d'Educació i el programa Mancole que executa la SAG. 

Així doncs, al CEIP Cronista Chabret de Sagunt, després de l'autorització pertinent de la Conselleria d'Educació, Cultura i Esports, s'ha habilitat un corredor entre el passadís del menjador escolar i el saló d'actes per evitar que els alumnes hagen d'eixir a l'exterior al traslladar-se d'una aula a este saló d'actes de manera segura i accessible. 

En este sentit, el regidor d'Educació, José Manuel Tarazona ha destacat el constant compromís amb l'educació pública: **«Crec que les intervencions que s'estan realitzant durant tot l’any en els nostres centres educatius, per valor d'1 milió d'euros de fons municipals, tant pel departament d'Educació, Mancole-SAG, departament de Manteniment, Pla d'Ocupació i altres departaments, és un esforç inversor necessari que ha contribuït per mantenir i millorar la qualitat de les nostres instal·lacions educatives i potenciar Sagunt com a Ciutat Educadora».** Així mateix, Tarazona ha assenyalat també l'esforç de la Generalitat **«ha sigut la primera en l'estat espanyol, a subministrar els purificadors als centres educatius per a espais amb insuficient ventilació».** 

D'altra banda, s'estan enviant els purificadors equipats amb filtres HEPA H13 als centres del municipi de Sagunt. Estos purificadors són aptes per a les aules que s'han hagut d'habilitar i que no tenen suficient ventilació natural. 

En el seu conjunt, corresponen 66 purificadors als Centres d'Educació d'Infantil i Primària i els Centres d'Educació Especial públics; 32 purificadors als Instituts d'Educació Secundària, Batxiller i Formació Professional; 4 al Centre de Formació d'Adults (EPA); 15 als centres concertats; i 3 a l'Escola Oficial d'Idiomes. 

Estos equips tenen com a missió fer circular l'aire de l'estada a través de filtres formats per fibres molt eficients que retenen els virus, bacteris i altres partícules en suspensió com la pols i el pol·len. A més d'això, els centres educatius de Sagunt han rebut una guia específica per a la ventilació a les aules, amb indicacions més detallades per saber com han d'actuar per a reduir els riscos. **​**

*   [](http://www.facebook.com/sharer.php?u=https://aytosagunto.es/va/actualitat/continuen-les-inversions-en-els-centres-educatius-per-a-adaptar-los-als-plans-de-contingencia-establits/ "Facebook")
*   [](http://twitter.com/share?url=https://aytosagunto.es/va/actualitat/continuen-les-inversions-en-els-centres-educatius-per-a-adaptar-los-als-plans-de-contingencia-establits/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-les-inversions-en-els-centres-educatius-per-a-adaptar-los-als-plans-de-contingencia-establits/ "Linked In")
*   [](mailto:?body=https://aytosagunto.es/va/actualitat/continuen-les-inversions-en-els-centres-educatius-per-a-adaptar-los-als-plans-de-contingencia-establits/)